Diari Oficial de la Generalitat Valenciana


Sumari del DOGV 5944, del 30-01-2009 (2009/694)

Notificació a Bernardo Viguin López. Expedient número V-SOLV-1438/06.
---------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/694


Data del document
:   16-02-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Bernardo Viguin López. Expedient número V-SOLV-1438/06. [2009/694]  
De conformitat amb el que estableix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució denegatòria a Bernardo Viguin López amb l'expedient V-SOLV-1438/06  
Resolució del cap del Servei Territorial d'Habitatge i Projectes Urbans relativa a l'expedient de sol·licitud d'habitatge de promoció publica V-SOLV-01334/06.  
Vista la sol·licitud d'adjudicació d'habitatge de promoció pública a l'empara del Decret 26/1989, de 27 de febrer, sobre adjudicació d'habitatges de promoció pública de la Generalitat Valenciana, presentada per Bernardo Viguin López, i atés que són d'aplicació els següents  
Antecedents de fet  
Primer. En data 20 de juliol de 2006 Bernardo Viguin López presenta sol·licitud d'habitatge en les oficines de l'Institut Valencià d'Habitatge, SA, síties a València.  
Segon. El 4 i el 8 de setembre de 2006 l'interessat aporta documentació complementària per a la seua sol·licitud d'habitatge, ja que no aporta tota la documentació requerida.   
Tercer. Per Resolució del director d'Administració i Conservació del Centre de Gestió d'Habitatge Públic de data 17/10/06, queda exclosa la sol·licitud d'habitatge de promoció pública presentada pel reclamant per "ser qualsevol dels membres de la unitat familiar del sol·licitant propietaris d'un habitatge". En data 25 d'octubre de 2006 es notifica a l'interessat la causa d'exclusió, i acusa recepció d'aquesta en data 3/11/06 Rafael Viguin López.  
Quart. Finalment, el 23 de novembre de 2006, Bernardo Viguin López formula petició al Servei Territorial d'Habitatge i Projectes Urbans contra l'acord d'exclusió de data 17/10/06.  
Fonaments de dret  
Primer. La disposició addicional tercera de la Llei 14/2003, de 10 d'abril, de Patrimoni de la Generalitat Valenciana, referent al patrimoni públic de l'habitatge, estableix que la Conselleria de Territori i Habitatge és la competent per a l'exercici de les facultats establides en aquesta en matèria el patrimoni d'habitatges de promoció pública de titularitat de la Generalitat Valenciana, sense perjudici de les funcions que corresponen a l'Institut Valencià de l'Habitatge, d'acord amb la seua normativa especifica.   
És competent per a la resolució d'aquesta sol·licitud aquest Servei Territorial, segons el que disposa el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre de 2003, de la Conselleria de Territori i Habitatge.  
Segon. Les facultats en matèria de patrimoni de la Generalitat Valenciana comprenen la responsabilitat d'administració, defensa, conservació, i millora dels béns esmentats, tot això, per raó de l'article 10 de la Llei 14/2003, de 10 d'abril, de Patrimoni de la Generalitat Valenciana.  
Tercer. El Decret 1720/1984, de 18 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'habitatge va transferir la titularitat dels habitatges de promoció pública propietat de l'Institut de Promoció Pública de l'Habitatge, síties al seu territori, a la Comunitat Valenciana.  
Segons el que disposa l'article 103, 2n, punt 7, de la Llei 12/2004, de 27 de desembre, correspon a l'Institut Valencià de l'Habitatge, SA, la gestió de l'administració d'habitatges de protecció oficial de promoció pública de la Comunitat Valenciana, en els termes expressats en la legislació vigent.   
Per raó del que disposa l'article 3.c del Decret 61/1987, d'11 de maig, pel qual s'acorda la constitució de la societat mercantil Institut Valencià de l'Habitatge, en relació amb l'article 1 del Decret 118/1988, de 29 de juliol, pel qual es determina l'abast de la transmissió del patrimoni de promoció pública de l'habitatge a l'Institut Valencià de l'Habitatge, SA, s'atribueix a l'IVHSA, la gestió i administració del patrimoni de promoció pública de l'habitatge, pertanyent a la Generalitat Valenciana, constituït pels habitatges, locals comercials, terrenys i la resta d'edificacions complementàries pertanyents a aquest, com també les accions, obligacions i la resta de drets, reals i de crèdit, que se'n deriven, dels drets i obligacions derivades dels contractes i convenis de qualsevol naturalesa efectuats amb anterioritat a la transmissió, com també els contractes d'amortització, arrendament, accés diferit a la propietat i compravenda, respecte dels habitatges, locals comercials i edificacions complementàries.  
Quart. Els articles quart i cinqué del Decret 26/1989 de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, en concret l'article 5.c) estableix que són subjectes exclosos, i per tant no podran accedir a un habitatge de promoció pública, quan qualsevol dels membres de la unitat familiar del sol·licitant siga propietari d'un habitatge, excepte justificació estimada suficient per l'IVHSA.  
Cinqué. En aquest cas manifesta l'interessat "sent el motiu d'exclusió la titularitat del sol·licitant i la seua esposa d'un habitatge, he de sol·licitar que després de les comprovacions oportunes (?) s'accedisca al que vaig deixar sol·licitat, i això pel motiu que per raó de la sentència de separació, vaig haver d'eixir forçosament de l'habitatge esmentat, en ser adjudicat a la filla menor del matrimoni i a la meua esposa". Aquesta al·legació no pot prosperar, atés que l'article 5.c) estableix que són subjectes exclosos i, per tant, no podran accedir a un habitatge de promoció pública quan qualsevol dels membres de la unitat familiar del sol·licitant siga propietari d'un habitatge, excepte justificació estimada suficient per l'IVHSA. Segons el certificat de béns immobles expedit per Gerència Regional del Cadastre aportat per l'interessat en la seua sol·licitud d'habitatge, el senyor Viguin López és titular del ple domini d'un habitatge siti a Alzira, per la qual cosa, encara que la sentència de separació atribuïsca l'ús de l'habitatge familiar a la filla i esposa del reclamant, aquest continua sent titular d'aquesta, per la qual cosa no reuneix els requisits necessaris per a ser adjudicatari d'un habitatge de promoció pública, de conformitat amb l'article cinqué del Decret 26/1989 de 27 de febrer.  
Vistos els fets, les disposicions legals esmentades i les d'aplicació general, el cap del Servei Territorial d'Habitatge i Projectes Urbans de València resol:  
Desestimar la sol·licitud d'adjudicació formulada per Bernardo Viguin López, per no reunir el sol·licitant els requisits establits en el Decret 26/1989, de 27 de febrer, per a accedir a un habitatge de promoció pública.  
Aquesta resolució no posa fi a la via administrativa i s'hi pot interposar recurs d'alçada davant del director general d'Habitatge i Projectes Urbans en el termini d'un mes comptador des de l'endemà de la recepció de la notificació d'aquesta resolució, tot això sense perjudici que es puga exercir qualsevol altre recurs que es crega oportú.  
València, 16 de febrer de 2007.- El cap del Servei Territorial: José Manuel Vacas Tatay.